Εκπαίδευση επί πλοίου των σπουδαστών των Ανωτέρων Δημοσίων Σχολών Εμπορικών Ναυτικού (ΑΔΣΕΝ).Ναυτολόγηση εκπαιδευόμενων σπουδαστών. Για την πραγματοποίηση της πρώτης εκπαιδευτικής περιόδου επί πλοίου, όπως αυτή προβλέπεται από τις εκάστοτε ισχύουσες διατάξεις, οι υπόχρεοι σπουδαστές του ΑΔΣΕΝ Πλοιάρχων και Μηχανικών ναυτολογούνται σε πλοία με Ελληνική ή ξένη σημαία, συμβεβλημένα με το ΝΑΤ, άνω των 1000 κοχ όλων των κατηγοριών, εκτός των πλοίων «τοπικών πλόων», με την ειδικότητα του «εκπαιδευόμενου σπουδαστή». Για το σκοπό αυτό σε κάθε πλοίο των ανωτέρω κατηγοριών συνιστάται μια θέση ειδικότητας «εκπαιδευόμενου σπουδαστή», επί πλέον της οργανικής του σύνθεσης. Για την πραγματοποίηση της δεύτερης εκπαιδευτικής περιόδου επί πλοίου, όπως αυτή προβλέπεται από τις εκάστοτε ισχύουσες διατάξεις, οι υπόχρεοι σπουδαστές των ΑΔΣΕΝ Πλοιάρχων και Μηχανικών ναυτολογούνται σε οργανική θέση πληρώματος σε πλοία με Ελληνική ή ξένη σημαία, συμβεβλημένα με το ΝΑΤ, άνω των 1000 κοχ όλων των κατηγοριών, εκτός των πλοίων «τοπικών πλόων», με την ειδικότητα του Δόκιμου Πλοιάρχου ή Μηχανικού ή μέλους του πληρώματος αντίστοιχου Κλάδου (καταστρώματος ή μηχανής) Οι Εφοπλιστικές Ενώσεις υποχρεούνται να εξασφαλίζουν τον απαιτούμενο αριθμό πλοίων και να δέχονται τους σπουδαστές που αποστέλλονται από τις ΑΔΣΕΝ για ναυτολόγηση. Η ναυτολόγηση των εκπαιδευόμενων σπουδαστών γίνεται με την εποπτεία του ΥΕΝ και οι σχετικές δαπάνες αποστολής και παλιννόστησης τους βαρύνουν τους πλοιοκτήτες.Δικαιώματα εκπαιδευόμενων σπουδαστών. Οι εκπαιδευόμενοι σπουδαστές, εξομοιώνονται πλήρως προς το υπόλοιπο πλήρωμα ως προς την ασφαλιστική και υγειονομική τους κάλυψη Οι αποδοχές των εκπαιδευομένων σπουδαστών της πρώτης εκπαιδευτικής περιόδου επί πλοίου είναι οι του Δόκιμου Πλοιάρχου ή Μηχανικού, όπως αυτές καθορίζονται κάθε φορά από τις ισχύουσες Συλλογικές Συμβάσεις. Οι αποδοχές των εκπαιδευόμενων σπουδαστών της δεύτερης εκπαιδευτικής περιόδου επί πλοίου είναι οι καθοριζόμενες κάθε φορά από τις ισχύουσες Συλλογικές Συμβάσεις για την αντίστοιχη θέση, στην οποία έχουν ναυτολογηθεί. Οι σπουδαστές, κατά τη διάρκεια της ναυτολόγησης τους, ενδιαιτώνται στους χώρους ενδιαίτησης των Δοκίμων ή των Αξιωματικών της ειδικότητας τουςΕφαρμοζόμενοι Κανονισμοί Οι σχετικοί Κανονισμοί Εργασίας και οι λοιπές περί πληρώματος διατάξεις εφαρμόζονται αναλόγως και για τους εκπαιδευόμενους σπουδαστές. Σε ότι αφορά το πρόγραμμα εκπαίδευσης επί του πλοίου και τις από αυτό απορρέουσες υποχρεώσεις των σπουδαστών, εφαρμόζονται αναλόγως οι Κανονισμοί των ΑΔΣΕΝ.Καταργούμενες διατάξεις Από της δημοσιεύσεως του παρόντος παύουν να ισχύουν οι διατάξεις των Π.Δ. 534/89 (ΦΕΚ 223 Α/89) και 480/91 (ΦΕΚ 176 Α/91). Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση του παρόντος Διατάγματος.Καθήκοντα εκπαιδευόμενων σπουδαστών Κατά το διάστημα της ναυτολόγησης τους, οι σπουδαστές εκπαιδεύονται με βάση πρόγραμμα εκπαίδευσης, που εκπονεί το ΥΕΝ, με ευθύνη του Πλοιάρχου ή Α Μηχανικού, ανάλογα με την ειδικότητα του σπουδαστή, ή άλλου κατάλληλου Αξιωματικού, ο οποίος ορίζεται από τον Πλοίαρχο ή Α Μηχανικό και του οποίου το όνομα γνωστοποιείται έγκαιρα στο ΥΕΝ. Την εφαρμογή του κατά τα ανωτέρω εκπαιδευτικού προγράμματος επιβλέπουν το Συμβούλιο Δημοσίων Σχέσεων Εμπορικού Ναυτικού και το Εκπαιδευτικό Συμβούλιο της κάθε ΑΣΔΕΝ. Για τη συμπλήρωση των απαιτουμένων πρακτικών γνώσεων, οι σπουδαστές της πρώτης εκπαιδευτικής περιόδου επί πλοίου θα απασχολούνται, ανάλογα με το βαθμό εμπειρίας και προσαρμογής τους στο ναυτικό επάγγελμα, μόνο σε εργασίες που προβλέπονται από τις οικείες διατάξεις των Κανονισμών Εργασίας, για τους Δόκιμους Πλοιάρχους και Μηχανικούς αντίστοιχα. Στους σπουδαστές της δεύτερης εκπαιδευτικής περιόδου επί πλοίου ανατίθενται τα καθήκοντα που προβλέπονται από τις οικείες διατάξεις των Κανονισμών Εργασίας για την αντίστοιχη θέση, στην οποία έχουν ναυτολογηθεί. Η ημερήσια απασχόληση των σπουδαστών, τόσο της πρώτης όσο και της δεύτερης εκπαιδευτικής περιόδου, είναι πλήρης. Οι εκπαιδευόμενοι σπουδαστές, για επίλυση οποιασδήποτε απορίας τους, η οποία αναφέρεται στο επαγγελματικό και γνωστικό πεδίο της ειδικότητας τους, δύνανται να απευθύνονται προς τους Αξιωματικούς του πλοίου, οι οποίοι οφείλουν να παρέχουν με προσήνεια και υπευθυνότητα τη συνδρομή τους